
	[bookmark: _Hlk200652046]Názov vyučovacieho predmetu
	ROBOTIKA

	Počet vyučovacích hodín v ročníkoch
	0 + 33 + 0 + 30 = 63 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	STROJÁRSTVO – GRAFICKĚ SYSTÉMY

	Študijný odbor
	2381 M strojárstvo

	Stupeň vzdelania
	úplne stredné odborné vzdelanie

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu

V predmete robotika v druhom ročníku žiaci získajú základné vedomosti o robotike, robotoch, manipulátoroch, o programovaní a ovládaní robotov v programe ABB Robot Studio. Učia sa základné metódy analýzy problémov a návrhu jednoduchých staníc robotizovaných buniek pomocou programu (Offline programovanie). V štvrtom ročníku nadväzuje na vedomostí a zručností žiakov získaných v druhom ročníku. Žiaci získajú základné vedomosti z programovania a ovládania priemyselného robota Mitsubishi. Ide o online programovanie. Predmet rozvíja logické myslenie žiakov, ich schopnosť analyzovať a syntetizovať, zovšeobecňovať, hľadať vhodné stratégie riešenia problémov. Zároveň sa u žiakov rozvíja i schopnosť prezentovať svoje riešenia a zdôvodniť a obhájiť tieto riešenia. Učia sa základné metódy analýzy problémov a návrhu jednoduchých programov. Súčasne sa rozvíja u žiakov zmysel pre tvorivosť, samostatnosť, presnosť, precíznosť a systematickosť práce. Predmet robotika je veľmi úzko previazaný s predmetmi strojárska konštrukcia, mechanika, mechatronika, technická grafika. Daný predmet je praktického charakteru s delením žiakov na skupiny, v rámci vyučovacieho predmetu sa používajú rôzne vyučovacie stratégie, výkladové, demonštračné metódy, problémové vyučovanie a metódy na rozvoj tvorivých schopností. Na dosiahnutie výchovno-vzdelávacích cieľov sa používajú frontálne a individuálne formy vyučovania, projektové úlohy sa riešia individuálnou alebo skupinovou formou vyučovania. Pre názornosť sa využíva didaktická technika, program ABB Robot Studio a učebné pomôcky pre posilnenie predstavivosti a pochopenia vzájomnej interakcie. Pri diagnostikovaní a klasifikácii využívame formatívne slovné, sumatívne písomné a praktické hodnotenie. Učivo sa prednáša a vysvetľuje v počítačových učebniach. Žiaci so znalosťami v robotike majú po skončení školy pomerné široké uplatnenie v automobilovom, chemickom, papierenskom, strojárskom priemysle ako programátori, konštruktéri robotizovaných pracovísk a automatizovaných výrobných liniek, ktoré sa v priemysle stále viac využívajú.







	Rámcový rozpis učiva

	2. ročník
	33 hodín spolu

	Úvod do predmetu robotika
	11 hodín

	Prevádzkový poriadok počítačovej učebne
	

	Základné pojmy robotiky
	

	Použitie robotov a manipulátorov
	

	Časti robotov
	

	Druhy robotov
	

	Kognitívne roboty
	

	Štruktúra kognitívnych robotov
	

	Senzory
	

	Robotizovaný technologický komplex
	

	Kinematika robotov
	

	Programovanie robotov
	

	Programovanie v ABB Robot Studiu
	20 hodín

	Prostredie ABB Robot Studia
	

	Tvorba pracoviska v režime offline
	

	Tvorba mechanizmov
	

	Tvorba polohovadla
	

	Tvorba trajektórie pohybu a udalostí
	

	Overenie získaných vedomostí praktickým cvičením
	2 hodiny

	4. ročník
	30 hodín spolu

	Prezentácia priemyselnej robotiky
	6 hodín

	Prevádzkový poriadok laboratória robotiky
	

	Bezpečnosť pri práci s robotom, bezpečnostné normy
	

	Robotizované pracovisko, kroky pre nasadenie robotizovaného pracoviska
	

	Typ kontaktov s robotickým ramenom
	

	Popis modelu robota
	

	Vlastnosti robota, schopnosti robota
	

	Programovanie pomocou Teach pendantu
	5 hodín

	Oboznámenie sa s Teach pendatom
	

	Popis funkcií programu
	

	Funkcie programu
	

	Bezpečnostná nadstavbová jednotka
	

	Práca s Teach pendantom a skúšanie funkcií na praktických cvičeniach
	

	Programovací nástroj RT Visual Box, RT ToolBox
	13 hodín

	Oboznámenie sa s vizuálnym programovacím softvérom
	

	Činnosť robota v RT Visual Boxe
	

	Súradnicové systémy
	

	Počítčové nastavenie
	

	Konfigurácia programu, Konfigurácia koncového efektora
	

	Funkcie hlavnej obrazovky
	

	Funkcie panela programových blokov
	

	Základy pozície „Home“
	

	Možnosti inštrukcie Move
	

	Vkladanie, mazanie a manipulácia s bodmi
	

	Prehľad a práca s „nízko rýchlostným priestorom“
	

	Pochopenie chýb, správ a riešení
	

	Prehľad a práca s „Position Limiting“ a „Monitor Model“
	

	Realizácia údržby a práca s „Monitorom“
	4 hodín

	Zálohovanie, obnovenie, pôvodné nastavenie
	

	Nastavenie parametrov
	

	Zoznam pozícií
	

	Monitor premenných, monitor signálu, história chýb
	

	Overenie získaných vedomostí pri praktických cvičeniach
	2 hodín




Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.



